stanford-oval/wikipedia huggingface dataset:
Indispositiivinen riita-asia

Indispositiivinen riita-asia (lat. in, vastakohtaa merkitsevä etuliite ja dis-pō'nere, määrätä) on riita-asia, jossa ei ole mahdollista tehdä sovintoa asianosaisten kesken. Sen tuomioistuinkäsittelyssä noudatetaan virallisperiaatetta. Indispositiivinen riita-asia on tahdonvaltaisen riita-asian vastakohta. Virallisperiaate tarkoittaa, ettei yksityinen asianosainen voi määrätä oikeudenkäynnin kulusta, vaan siitä päättää viranomainen ja oikeudenkäynnin alettua tuomioistuin. Virallisperiaatteen vastakohta on määräämisperiaate eli dispositiivinen periaate, jolloin tuomioistuin noudattaa asianosaisen tahtoa siinä, haluaako hän ryhtyä vai olla ryhtymättä oikeudelliseen prosessitoimeen. Indispositiivisessa riita-asiassa oikeudenkäynnin kulusta määrää siis viranomainen, ei asianosainen, sillä tällaiseen asiaan liittyy merkittävä julkinen intressi.
Indispositiivisia riita-asioita ovat esimerkiksi isyysjutut ja lapsen huoltoa koskevat asiat. Tällaisissa jutuissa oikeudenkäynnin prosessinjohto edellyttää tuomioistuimelta huomattavaa aktiivisuutta. Vaikka jutuissa noudatetaan pääsääntöisesti virallisperiaatetta, vastaa asianosainen ensisijaisesti tarvittavan oikeudenkäyntiaineiston esittämisestä. Tuomioistuin valvoo tällöin, ettei julkista intressiä loukata eikä yksityisoikeudellisia normeja kierretä. Jotkin riita-asiat ovat niin sanottuja sekajuttuja, joissa indispositiivisen päävaatimuksen (esimerkiksi lapsen huolto) lisäksi esitetään dispositiivinen sivuvaatimus (kuten elatusapuvaatimus). Tällöin tuomioistuin joutuu soveltamaan samassa jutussa erilaisia normeja oikeudenkäynnin kohteeseen, aineistoon ja menettelyyn.
Vasikan häntä

| Vasikan häntä |
| --- | --- |
Ohjaaja:  ei tiedossa
Käsikirjoittaja:  ei tiedossa
Tuottaja:  Isak Julin
Säveltäjä:  ei musiikkia
Pääosat:  Riika Raunio-Pakarinen   Waldemar Raunio  Wäinö Wiljamaa
Valmistustiedot
Valmistusmaa:  Suomi
Tuotantoyhtiö:  Maat ja Kansat
Ensi-ilta:  11. toukokuuta 1908
Kesto:  4 minuuttia
Alkuperäiskieli:  suomi
Budjetti:  ei tiedossa
Seuraaja:  -
Aiheesta muualla
IMDb 
Elonet
Infobox OKNimi-testi OK: 
Vasikan häntä eli suomalaisen ylioppilaan kolttonen asuintoverilleen  on järjestyksessä toinen suomalainen näytelmäelokuva. Elokuva kuvattiin Tampereella ja sen ensi-ilta oli 11. toukokuuta 1908 Tampereella Ympäri Maailman -elokuvateatterissa, joka sijaitsi Hämeenkatu 8:ssa. Elokuvan tuottajana oli tamperelainen kauppaneuvos Isak Julin (1879–1950), jolla oli muun muassa kirjakauppa, kirjankustantamo ja kirjapaino Tampereella.
Näyttelijät

Riika Raunio-Pakarinen - Toverusten ihailun kohde
Waldemar Raunio - Ylioppilas, asuintoverus
Wäinö Wiljamaa - Ylioppilas, asuintoverus
J. V. Peltonen - Lähettipoika
Muut tekijät

Juho Henrik Holmstén-Heiniö - kuvaaja
Muuta

Elokuvan kuvamateriaali ja käsikirjoitus ovat tuhoutuneet . Komediallisen juonen sisältö oli Elokuva-Aitta-lehdessä vuonna 1933 ilmestyneen muistelman mukaan seuraava:
Kaksi miestä rakasti samaa naista. Toinen oli kunnon mies, toinen koiranleuka. Kunnon mies kävi ostamassa paakari Heliniltä laatikollisen paakelsia, koiranleuka sen sijaan satulamaakari Sundellilta vasikanhännän.
Sillä aikaa kun kunnon mies pukeutui juhlatamineisiin mennäkseen tapaamaan rakastettuaan, vaihtoi koiranleuka leivokset vasikanhäntään. Sankari ja sankaritar kuhertelivat Espiksen penkillä ja Pyynikin rinteellä ja lopuksi avattiin leivosrasia. Minkä jälkeen sankari sai sankarittarelta korvilleen rasiasta löydetyllä vasikanhännällä. Loppu.
Kuvauksen Espis viittasi nähtävästi Hämeenpuistoon, ja paakari Helin oli todennäköisesti leipuri Oskari Helin, jolla oli konditorialiike Hämeen­kadun ja Kuninkaankadun kulmassa sijainneessa Pulla-Helinin talossa (nykyisen Sokoksen tavaratalon paikalla).
Big Brother USA

| Big Brother USA> Big Brother |
| --- | --- |
Alkuperämaa:  Hollanti
Alkuperäiskieli:  englanti
Verkko:  CBS (USA)   Global (Kanada)
Esitetty:  5. heinäkuuta 2000 –
Tuotantokausia:  22
Tuotanto
Tuotantoyhtiö(t):  Endemol
Aiheesta muualla
Virallinen sivusto
IMDb 
Big Brother on yhdysvaltalainen versio hollantilaisesta Big Brother -formaatista. Ohjelman ensimmäinen tuotantokausi alkoi 5. heinäkuuta 2000. 23. tuotantokausi alkaa kesällä 2021. Ohjelmaa juontaa Julie Chen. Kilpailun pääpalkintona on 500 000 dollaria. Ohjelma on ainoa yhdysvaltalainen televisio-ohjelma, jota ei vielä kuvata HD:nä, eli sitä kuvataan vielä 480i-kuvasuhteella.
Tuotantokaudet

| Kausi | Asukkaita | Voittaja | Äänestystulos | Huom>  |
| --- | --- | --- | --- | --- |
| Big Brother 1 | 10 | Eddie McGee | 59% | Toisin kuin muilla tuotantokausilla, tällä tuotantokaudella katsojat päättivät, kuka häädetään ja kuka voittaa. |
| Big Brother 2 | 12 | Will Kirby | 5-2 (6-3) | Ensimmäinen kausi, jossa kilpailtiin HoH-tittelistä. |
| Big Brother 3 | 12 | Lisa Donahue | 9-1 | Ensimmäinen kausi, jossa asukkaat kilpailivat PoV-tittelistä. |
| Big Brother 4 | 13 | Jun Song | 6-1 | Kaudella 5 asukasta laitettiin asumaan ex-poika- ja tyttöystävien kanssa samaan taloon. |
| Big Brother 5 | 14 | Drew Daniel | 4-3 | Kauden teemana oli "Project DNA: Do Not Assume", jossa taloon laitettiin mm. kaksoset sekä kaksi asukasta, jotka eivät tienneet olevansa sisaruksia. |
| Big Brother 6 | 14 | Maggie Ausburn | 4-3 | Kauden teemana oli "Summer of Secrets". |
| Big Brother: All-Stars | 14 All-Stars kilpailijaa | Mike "Boogie" Malin | 6-1 | - |
| Big Brother 8 | 14 | "Evel" Dick Donato | 5-2 | Kaudella kolme asukasta joutui asumaan oman vihamiehensä kanssa. |
| Big Brother 9 | 16 | Adam Jasinski | 6-1 | Ensimmäinen ja tällä hetkellä ainoa talvelle sijoittunut kausi. |
| Big Brother 10 | 13 | Dan Gheesling | 7-0 | Kauden teemana oli "Back to Basics". Kaudella ei ollut yhtään "käänteitä" ja live-lähetyksiin tuotiin katsomo. |
| Big Brother 11 | 12 + 1 All-Stars kilpailija | Jordan Lloyd | 5-2 | Ensimmäinen kausi, jossa oli Pandoran lipas. Katsojat äänestivät lippaan avaajalle rangaistuksen sekä palkinnon. |
| Big Brother 12 | 13 | Hayden Garrett Moss | 4-3 | Kaudella oli "Big Brother Saboteur", jonka tuli tehdä erilaisia tehtäviä voittaakseen 50 000 dollarin palkinnon. |
| Big Brother 13 | 8 + 6 palaavaa kilpailijaa | Rachel Reilly | 4-3 | Kauden teemana oli "Dynamic Duos"; kolme vanhaa kilpailijaa palasi pareittaan kilpailemaan voittosummasta, ja muut asukkaat jakautuivat pareittain kilpailemaan. |
| Big Brother 14 | 16 | Ian Terry | ? |  |
| Big Brother 15 | 16 | TBA | TBA |  |
| Big Brother 22 |  | Cody Calafiore | 9–0 | All Stars -kausi, palkinto 500 000 dollaria. |
Kilpailuja > HoH

HoH on oikeus nimetä asukkaita häätöön. Normaalisti HoH-kilpailun alku näytetään suorassa häätölähetyksessä ja loput seuraavassa koostelähetyksessä. Sen lisäksi HoH asuu HoH-makuuhuoneessa. HoH-kilpailuja on nähty myös Afrikan, Australian, Brasilian ja Ison-Britannian Big Brothereissa.
Kilpailuja > PoV

PoV on mahdollisuus muuttaa HoH:n tekemiä nimeämisiä. Tällä hetkellä Veto- kilpailuja on pelattu 120 kertaa:
50 kertaa nimetty vaihtoi itsensä nimeämisen
21 kertaa asukas on vaihtanut toisen asukkaan nimeämisen
49 kertaa Vetoa ei ole käytetty
Pandoran lipas

Pandoran lipas esiteltiin 11. kaudella. Lippaan avaaminen vapauttaa hyvän ja huonon seurauksen.
| Head of Household | Kausi | Hyvä seuraus | Huono seuraus |
| --- | --- | --- | --- |
| Kevin Campbell | 11 | 10 000 dollaria lisättiin voittosummaan | Kevin lukittiin Pandoran lippaaseen. |
| Natalie Martinez | 11 | Natalie tapaa poikaystävänsä |  Kaksi rangaistusta  Ei voi kilpailla HoH-kilpailussa  Klovnit saapuvat taloon ärsyttämään asukkaita. |
| Matt Hoffman | 12 | Timanttinen PoV | Uusi Sabotaari vapautettu |
| Brendon Villegas | 12 | 24 tunnin loma talon ulkopuolella | Häädetty asukas Rachel palaa 24 tunniksi taloon. |
| Britney Haynes | 12 | Talo saa palkinnoksi Luaun | Lukittu lippaaseen Jessien kanssa |
| Lane Elenburg | 12 | Voitti 91,14 dollaria | Kolme rangaistusta |
| Porsche Briggs | 13 | Voitti 10 000 dollaria | Dynamic Duos Twist palautettiin. |
| Rachel Reilly | 13 | Kaksi palkintoa: Uusia vaatteita  Tori Spelling vierailee talossa | Lukittu Jessien kanssa lippaseen. |
Big Brother
| --- | --- |
Big Brother Suomi:  1 (2005)  2 (2006)  3 (2007)  4 (2008)  5 (2009)  6 (2010)  7 (2011)  8 (2012)  Julkkis Big Brother (2013)  10 (2014)  11 (2019)  12 (2020)  Big Brother Vip (2021)  14 (2021)  15 (2022) 
Eurooppa:  Albania  Belgia  Bulgaria  Kroatia  Tšekki  Tanska  Ranska  Saksa  Kreikka  Unkari  Italia  Hollanti  Norja  Puola  Portugali  Romania  Venäjä  Slovakia  Slovenia  Espanja  Ruotsi  Ruotsi ja Norja  Sveitsi  Iso-Britannia ja Irlanti  Ukraina  Entinen Jugoslavia 
Afrikka:  Afrikka  Nigeria  Etelä-Afrikka 
Amerikka:  Argentiina  Brasilia  Québec  Kolumbia  Ecuador  Meksiko  Pacific  USA 
Australia ja Aasia:  Arabia  Australia  Intia  Indonesia  Israel  Filippiinit  Thaimaa
Shelton Benjamin

Shelton Benjamin
Shelton Benjamin (s. 9. heinäkuuta 1975 Orangeburg, Etelä-Carolina, Yhdysvallat) on yhdysvaltalainen showpainija. Benjamin on 188 senttiä pitkä ja hän painaa 112 kiloa. Hän työskenteli Smackdown!-brändissä ennen kuin lopetti. Hän aloitti amatööripainin Minnesotan yliopistossa. Ensin hän oli Ohio Valley Wrestlingissä, jossa hän voitti neljä kertaa OVW Souhern Tag Team mestaruudet Brock Lesnarin kanssa kolmesti ja Redd Doggin kanssa kerran. Shelton on voittanut WWE:ssä 3 kertaa Intercontinental mestaruuden, yhdesti United States mestaruuden ja kahdesti WWE Tag Team mestaruudet Charlie Haasin kanssa. Benjaminin lopetusliikkeitä ovat T-Bone Suplex ja Paydirt. Benjamin käytti myös Superkickiä vuosina 2002-2003. Hänet on tunnettu myös " Hulluista " volteistaan, jotka yleensä päättyy outring:iin. Hän on ollut neljässä Money In The Bank tapahtumassa.
World Wrestling Entertainment

Shelton teki sopimuksen syyskuussa 2002. Hän liittyi WWE:n SmackDown! brändiin joulukuun 26. päivä. Benjamin muodosti Team Angle:n Charlie Haasin ja Kurt Anglen kanssa. Heidän ensimmäinen virallinen ottelu oli 2. tammikuuta 2003 Edgeä ja Chris Benoitia vastaan. Heidän jatkuva riita Benoitin kanssa johti No Way Outiin asti, jossa Chris Benoitin joukkuetoveri oli Brock Lesnar. Benoit & Lesnar voittivat Team Anglen melkein vartin kestoisessa tasoitusottelussa. Ennen tätä he olivat jo voittaneet WWE Tag Team Championshipit 4. helmikuuta. WrestleMania XIX:ssä he säilyttivät mestaruutensa, mutta hävisivät tittelinsä Judgement Dayssä, joka oli tikapuumatsi. Kurt Angle lähti joukkueesta 12. kesäkuuta ja uhmasi antaa heille potkut. Joukkueen nimi vaihdettiin The World Greatest Tag Teamiksi. 1. heinäkuuta The World Greatest Tag Team voitti WWE Tag Team mestaruudet uudelleen, mutta hävisivät mestaruudet 18. syyskuuta Los Guerreroseilla ja samana päivänä Benjamin joutui sivuun loukattuaan polvensa. Hän oli noin kuukauden sivussa, mutta parivaljakko taisteli vasta WrestleMania XX:n Fatal Four-Way matsissa WWE Tag Team tittelistä, mutta menestyksettä.
World Wrestling Entertainment > Intercontinental mestaruus

22 maaliskuuta Shelton arvottiin RAW brändiin. Hän feudasi Triple H:n ja hänen Evolutionin kanssa. Benjamin voitti Hunterin kolmekertaa ja Ric Flairin Backlashissa, mutta hävisi Randy Ortonille Bad Bloodissa Intercontinental mestaruudesta. Taboo Tuesday 2004:ssä Shelton voitti ensimmäisen Intercontinental mestaruutensa voittamalla Chris Jerichon. Survivor Seriesissä Benjamin voitti Christianin Intercontinental mestaruudesta. New Year's Revolutionissa Shelton puolusti mestaruuttaan Mavenia vastaan. Backlashissa Shelton puolusti onnistuneesti mestaruuttan Chris Jerichoa vastaan. 20. kesäkuuta  hän hävisi mestaruutensa Carlitolle. 20. helmikuuta Shelton voitti Ric Flairin hänen äitinsä huijauksella. Shelton hävisi mestaruuden Rob Van Damia vastaan "Winner Take All" matsissa. Hän voitti kolmannenkerran Intercontinental mestaruuden RAW:ssa 15. toukokuuta 3-on-2 handicap Texas Tornado matsissa. Benjamin feudasi Carliton kanssa kunnes hävisi mestaruuden Vengeancessa Johhny Nitrolle Triple Threat matsissa. Shelton valkaisi hiuksensa muuttaakseen hahmonsa The Gold Standardiksi.
World Wrestling Entertainment > The Gold Standard (2007–2010)

Marraskuun 20. Benjamin teki ensiesiintymisen ECW-brändissä. Sheltonilla oli pitkä voittoputki, mutta hävisi 29. tammikuuta Kanelle ulos laskulla. 22. helmikuuta hän voitti Jimmy Wang Yangin Money in the Bank -karsimisottelussa. WrestleMania XXIVssä oleva Money in the Bank matsi oli hänelle jo kolmas, mutta voiton vei CM Punk. Sheltonilla ja Kofi Kingstonilla oli lyhyt aikainen feudi. Kingston voitti Benjamin 22. huhtikuuta 2008 ja viikon päästä uusintamatsissa teki sen uudelleen. ECW:n sadannessa jaksossa Shelton lopetti Kofin voittoputken. Vuonna 2008 WWE Draftissa Shelton siirti SmackDown takaisin brändiin. The Great American Bashissa Benjamin voitti United States mestaruuden Matt Hardyltä. Cyber Sundayssa Shelton voitti R-Truthin, jonka oli valinnut WWE Universe Unites States mestaruudesta. Joulukuussa hänellä oli matsi Hurricane Helmsiä vastaan, jonka Benjamin voitti. Royal Rumblessa hän tuli kadentenakymmenentenä, mutta ei ehtinyt olla noin kaksi minuuttia, kun The Undertaker pudotti hänet kehästä. 6. helmikuuta, 2009 Shelton hävisi MVPlle potkaistuaan Drive-By Kickin. Seuraavassa SmackDown jaksossa Shelton teki MVP:lle Pay Dirtin kesken matsin. Tämän jälkeen Chavo Guerrero teki Frog Splashin MVP:lle. 20. helmikuuta Benjamin hävisi Chavolle ei mestaruus matsissa. Shelton pääsi mukaan Money in the Bank otteluun voitettuaan Jeff Hardyn diskauksella. SmackDownin 500. jaksossa Benjamin hävisi United States mestaruutensa MVP:lle. 3. huhtikuuta nähtiin United States -mestaruusmatsi Shelton Benjamin vs. MVP, jonka voitti MVP ja säilytti mestaruutensa. Judgement Dayssä hänellä oli matsi John Morrisonin kanssa, jonka hän Benjamin hävisi. 30. kesäkuuta Shelton palasi ECW:n ja hävisi yhdestä potkusta uudelle tulokkaalle Yoshi Tatsulle, mutta seauraavassa ECW:ssä Shelton voitti hänet. Tämän jälkeen Benjamin aloitti feudin Sheamuksen kanssa minkä aikana hän kääntyi "faceksi". 22. marraskuuta 2009 Survivor Seriesissä Shelton osallistui 5 vastaan 5 tag team -matsiin (Team Miz vs Team Morrison). Team Morrison kuitenkin hävisi. Seuraavassa ECW:ssä hän voitti Zack Ryderin, jonka jälkeen Christian haastoi Benjamin Ladder matsiin ECW Mestaruudesta, joka käytiin TLC: Tables, Ladders & Chairsissa 13. joulukuuta. Pitkän matsin jälkeen Benjamin kuitenkin hävisi. Royal Rumblessa Shelton ilmestyi kehään 20. ja ehti olla ringissä vaivaiset 48 sekuntia, kunnes John Cena eliminoi hänet. 16. helmikuuta viimeisessä ECW:n lähetyksessä Shelton ja Vladimir Kozlov lyöttäytyivät yhteen ja mukiloivat useita ECW tähtejä. 26. helmikuuta Benjamin palasi jälleen kerran SmackDowniin ja voitti CM Punkin Rey Mysterion tultua väliin ja pääsi ottelemaan WrestleMania XXVIssä Money in the Bank -ottelussa. Jack Swagger kuitenkin voitti matsin.
22. huhtikuuta Shelton Benjamin vapautui WWE:n sopimuksesta.
Painissa

Nimikkoliikkeet
T-Bone Suplex (Exploder Suplex)
Paydirt (Jumping Reverse STO)
Crossbody
Dragon Whip (Spinning Heel Kick)
Managerit
Kurt Angle
"Momma" Benjamin
Lempinimet
The Gold Standard
Sisääntulo musiikit
"Medal" Jim Johnstonilta (käytti Team Anglen aikoihin)
"Ain't No Stoppin Me" Jim Johnstonilta ja Lou Star:lta (2004-2008)
"Ain't No Stoppin Me" Axelta (2008-nykyinen)
Saavutukset

2 x WWE Tag Team Championship Charlie Haasin kanssa
3 x Intercontinental Championship
1 x United States Championship
2006 Aliarvostetuin painija
2007 Aliarvostetuin painija
Shelton Benjamin WWE Tag Team mestarina
Imagawa Ujizane

Imagawa Ujizane (jap. 今川 氏真; 1538 Aoi-ku – 27. tammikuuta 1615 Shinagawa) oli japanilainen Sengoku- ja Edo-kausilla elänyt daimio. Hän oli Imagawa-klaanin kymmenes päämies vuosina 1560–1569 isänsä Imagawa Yoshimoton seuraajana.
Elämä

Imagawa Ujizane syntyi nykyisessä Aoi-kussa vuonna 1538. Hän oli Imagawa Yoshimoton vanhin poika. Vuonna 1554 hän nai Hōjō Ujitsunan tyttären, ”Hayakawan”, mikä auttoi Imagawa-klaania parantamaan suhteitaan Hōjō-klaaniin. Ujizanesta tuli klaaninsa pää, kun hänen isänsä Yoshimoto kuoli taistelussa Oda Nobunagaa vastaan 12. kesäkuuta 1560. Yoshimoton kuoltua Takeda Shingen ja Tokugawa Ieyasu hyökkäsivät Ujizanea vastaan. Heillä oli valtava ylivoima; esimerkiksi vuoden 1569 Kakegawan piirityksessä Tokugawan joukkojen vahvuus oli 19 000 ja Ujizanen joukkojen vahvuus vain noin 8 000.
Ujizanen häviöön päättyneen Kakegawan piirityksen jälkeen Ujizane liittoutui Ieyasun kanssa. Myöhemmin hän yritti kostaa Takeda-klaanille julistamalla suolaa koskeneen vientikiellon. Tällä ei ollut juuri mitään vaikutusta, sillä myös Uesugi-klaani myi Takedalle suolaa. Kiellosta olikin Imagawalle enemmän haittaa kuin hyötyä ja oli osasyynä Imagawa-klaanin kukistumiseen.
Ujizane kuoli 27. tammikuuta 1615.
Populaarikulttuurissa

Imagawa Ujizane tunnetaan myös pakkomielteestään kemari-nimiseen pallopeliin. Tähän viitataan suosituissa Samurai Warriors -peleissä, joissa Imagawa Yoshimotolla on aseenaan miekan lisäksi kemari.
36. Waffen-SS-divisioona

| 36>  Waffen-SS-divisioona |
| --- | --- |
 Divisioonan tunnus
Toiminnassa:  1940–1945
Valtio:   Saksa
Puolustushaarat:   Waffen-SS
Aselajit:  maavoimat
Rooli:  partisaanien vastaiseen toiminta
Lempinimi:  Dirlewanger
Sodat ja taistelut:  Varsovan kansannousu Slovakian kansannousu Halben taistelu
Komentajat
Tunnettuja komentajia:  Oskar Dirlewanger
36. Waffen-SS-divisioona tai SS-Dirlewanger oli pahamaineisin SS-divisioona. Se ei käyttänyt SS:n tunnuksia, vaikka oli sen alainen. Dirlewangerin miehet tunnistettiin normaalien SS-riimukirjaimien sijasta kauluslaatoissa olevista ristikkäisistä kivääreistä ja niiden alla olleesta käsikranaatista. Divisioonan kypärätunnuksessa puolestaan oli kaksi käsikranaattia ristikkäin. Nimensä divisioona sai sen komentajalta Oskar Dirlewangerilta. Divisioona koostui ensin salametsästäjistä ja myöhemmin myös keskitysleirivangeista sekä muiden yksiköiden häirikkötapauksista. Yksikkö oli tarkoitettu partisaanien vastaiseen toimintaan.
Perustaminen

Vuonna 1940 Dirlewanger sai muodostettavakseen rangaistusyksikön, johon ensin värvättiin ainoastaan tuomittuja salametsästäjiä. Myöhemmin siihen kerättiin vankiloista ja keskitysleireiltä paatuneita taparikollisia, homoseksuaaleja, poliittisia vankeja ja jopa psykiatristen sairaaloiden asukkeja. Alun perin tarkoituksena oli antaa yksikön sotilaille mahdollisuus lunastaa vapautensa ja parantaa maineensa sotimalla urhoollisesti, mutta nopeasti kävi ilmi että yksikön sotilaat jatkoivat aiempia ”harrastuksiaan” univormun turvin. Kidutukset, raiskaukset ja pahoinpitelyt olivat arkipäivää, ja kohdistuivat niin partisaaneihin kuin syyttömään siviiliväestöönkin.
Yksikkö paisui sadasta miehestä ensin prikaatiksi ja sittemmin muodostettiin 36. Waffen-SS-divisioona. Se toimi Puolassa ja Valko-Venäjällä taistelussa partisaaneja vastaan, sai runsaasti moitteita ylemmiltä tahoilta, ja sitä vaadittiin hajotettavaksi, mutta itse Heinrich Himmler oli mieltynyt osastoon ja katsoi sen toimintaa läpi sormien. Normaalissa rintamasodankäynnissä yksikkö pärjäsi yleensä huonosti, lukuun ottamatta joitain sodan loppuvaiheen viivytystaisteluja, joissa se kunnostautui.
Miesvahvuus 1940–45

14. kesäkuuta 1940  noin 60
syyskuu 1940            noin 300
helmikuu 1943           noin 700
30. joulukuuta 1943 259
30. heinäkuuta 1944 971
elokuu 1944             3 331
2. lokakuuta 1944   648
lokakuu 1944            4 000
29. joulukuuta 1944 6 000
toukokuu 1945           700
Sotarikokset

15. kesäkuuta 1942 yksikkö murhasi 1 800 ihmistä Borkin kylässä Venäjällä.
Syyskuussa 1942 yksikkö tappoi 8 350 juutalaista Baranavitšyn ghetosta sekä muualla 389 partisaania ja 1 274 partisaaniksi epäiltyä.
20. maaliskuuta – 24. kesäkuuta 1943 yhdessä ukrainalaisten, valko-venäläisten, latvialaisten ja liettualaisten vapaaehtoisten kanssa tappoi 20 000 partisaania tai tällaiseksi epäiltyä. 4 997 miestä ja 1 056 naista lähetettiin työleireille.
1. elokuuta – 2. lokakuuta 1944 Dirlewangerin yksikkö oli taltuttamassa Varsovan kansannousua. Yhdessä venäläisistä koostuvan 29. Waffen-Grenadier-Division der SS (russische Nr. 1):n kanssa ne tappoivat 15–16 000 vastarintataistelijaa, 150–200 000 siviiliä, sekä ottivat 15 000 sotavankia. Tämän jälkeen Himmler palkitsi Dirlewangerin rautaristin ritariristillä.
Tunnettuja jäseniä

Obersturmbannführer Erich Buchmann
Populaarikulttuuri > Elokuvat

Tule ja katso 1985
The 4th Reich 2013
Populaarikulttuuri > Kirjat

Richard Julius Herman Krebs: Wintertime  1951
Will Berthold: Brigade Dirlewanger 1961
Sven Hassel: Reign of Hell  1979
Bob Carruthers: Into the Gates of Hell 2013
Jeremy Robinson: I Am Cowboy 2013
Populaarikulttuuri > Sarjakuvat

Peeler Watt: Monkeywanger 2012
Populaarikulttuuri > Videopelit

Velvet Assassin 2009
Ingaevonit

Ingaevonien oletettu asuinalue vuonna 1 jaa. on merkitty karttaan punaisella.
Ingaevonit tai ingvaeonit oli pohjoisten germaaniheimojen yhteisnimitys, joka esiintyy Tacituksen teoksessa Germania. Plinius kertoo teoksessaan Naturalis historia, että ingaevoneihin lukeutuivat kimbrit, teutonit ja khaukit.
Imukärsälliset perhoset

| Imukärsälliset perhoset |
| --- | --- |
 Ritariperhonen (Papilio machaon)
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Imukärsälliset perhoset Glossata  Fabricius, 1775
Osalahkot
 erilaissuoniset perhoset Heteroneura  yhtäläissuoniset perhoset Exoporia  Neopseustina  päistärkoit Dacnonypha  incertae sedis: Acanthopteroctetidae  Lophocoronidae 
Katso myös
   Imukärsälliset perhoset Wikispeciesissä   Imukärsälliset perhoset Commonsissa 
Infobox OKNimi-testi OK: 
Imukärsälliset perhoset (Glossata) on perhosten alalahko, johon kuuluu suurin osa tunnetuista perhosista. Alalahkon yhdistävä tunnusmerkki erotuksena muista perhosten alalahkoista, kuten leukaperhosista, ovat niiden imukärsäksi muuntuneet suuosat.
Glossataan kuuluvilla perhosilla toukan purevat suuosat ja eräät niiden ympärysrakenteet surkastuvat kotelovaiheen aikana ja aikuisella perhosella on lihaksikas, nesteiden nauttimiseen soveltuva imukärsä, jonka se voi kiertää rullalle pään etuosaan. Joillakin ryhmillä imukärsä on sittemmin surkastunut eikä aikuinen perhonen kykene ottamaan ravintoa.
Yhdistävänä piirteenä on myös toukan suuosien vierellä olevien kehruurauhasten sijainti
Yläheimot

Glossata sisältää seuraavat 28 yläheimoa:
hammaskoimaiset Epermenioidea
juuriperhosmaiset Hepialoidea (sensu lato)
jäytäjäkoimaiset Gelechioidea
karvakehrääjämäiset Lasiocampoidea
kehrääjäkoimaiset Yponomeutoidea
kehrääjämäiset Bombycoidea
koimaiset Tineoidea
koisaperhosmaiset Pyraloidea
koverokoimaiset Schreckensteinioidea
kääpiökoimaiset Nepticuoidea
kääriäismäiset Tortricoidea
lasisiipismäiset Sesioidea
läiskäkoimaiset Tischerioidea
miinaajakoimaiset Gracillarioidea
mittarimaiset Geometroidea
Neopseustoidea
outokoimaiset Urodoidea
paksupäät Hesperioidea
punatäplämäiset Zygaenoidea
puuntuhoojamaiset Cossoidea
päistärkoimaiset Eriocranioidea
päiväperhoset Papilionoidea
seulakoimaiset Incurvarioidea
sirppisiipismäiset Drepanoidea
sulkaperhosmaiset Pterophoroidea
tuikekoimaiset Choreutoidea
varsikoimaiset Douglasioidea
viuhkaperhosmaiset Alucitoidea
yökkösmäiset Noctuoidea